钦定古今图书集成/明伦汇编/交谊典/第027卷 > 《图书编》 > 《祝文》
## 钦定古今图书集成/明伦汇编/交谊典/第027卷 > 《图书编》 > 《祝文》

维某年、某月某日，某州县某乡里某人等，谨致祭于
五土之神、五谷之神曰：“维神参赞造化，发育万物，凡
我庶民，悉赖生植”，时维仲〈春东作方兴秋岁事有成〉谨具牲醴，恭
伸〈祈告报祭〉伏愿雨旸时若，五谷丰登。官赋足供，民食充
裕，神其鉴之。尚飨。